"Setswana Puo ya Gae (HL)/P2 11 DBE/Ngwanaitseele 2022 NSC KAROLO YA B: PADI/DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo pading kgotsa ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo pading kgotsa ditlhangweng tsa setso tse ba di ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONGYA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONGYA C. PADI Araba potso e le NNGWE go tswa mo pading e o e buisitseng. POTSO 6: POTSO YA TLHAMO LEBA SEIPONE – Kabelo Kgatea Botlhoko ga bo ke bo nnela ruri mo mothong, e bile yo o simololang ka botlhoko o feleletsa ka monate. Tsibogela tlhagiso e, o ikaegile ka moanelwa Motswagauteng le ditiragalo tsa padi ya Leba Seipone. Boleele jwa tlhamo ya gago e nne mafoko a a ka nnang 400–450. [25] POTSO 7: DIPOTSO TSE DIKHUTSHWANE LEBA SEIPONE – Kabelo Kgatea Buisa nopolo e e latelang, mme o arabe dipotso. NOPOLO A Mokgatlho wa bona ba ne ba o bitsa Tsapitsapi. Maloko (ditokololo) a ona a kgorometsa dikolotsana, a mangwe a tlhatswa dikoloi, fa a mangwe a tlhokomela dikoloi fa beng ba tsona ba sa ntse ba tsene mo marekelong. Moeteledipele wa Tsapitsapi o ne a bidiwa Sepoko. Letlharapa le leleele ke a go bolelela. Dimpanyana o ka re tsa ntšwa ya lebente. O ne a bua dipuo tsotlhe tsa 5 semmuso tsa Aforikaborwa. A tlaleletsa ka Sepotokisi le Seindia. Ba ba itseng Sepoko sentle, ba re o goletse mo mebileng ya toropo ya Rodipoto. O ikgoletse fela jaaka nogana. A ruta Motswagauteng ka marakalase otlhe a botshelo jwa mo mmileng. Motswagauteng a kgatlhega thata fa a utlwa gore Sepoko o kgonne go falola lokwalo lwa materiki a ntse a se na legae jalo. Le maloko a mokgatlho wa 10 gagwe o ne a ba tlhotlheletsa go tsena sekolo fa go kgonega. Motswagauteng le ena a eletsa go ipona a rutegile. A ikwadisa mo sekolong sa bosigo. A simolola go tsena sekolo maitseboa. Motshegare a tlhole a ikgobokanyetsa madi. O ne a robala mo lefelong la go baakanyetsa meriri. Mong wa lona a mo kopile go le disa ka mmele. 15 Kwalololo e ileditswe Phetla"